გავი (ფეხბურთელი)

პაბლო მარტინ პაეს გავირა (დ. 5 აგვისტო, 2004), ცნობილია, როგორც გავი — ესპანელი პროფესიონალი ფეხბურთელი, რომელიც თამაშობს ლა ლიგის კლუბ ბარსელონასა და ესპანეთის ეროვნულ ნაკრებში, ცენტრალურ ნახევარმცველად.  

 კარიერა 
 ადრეული წლები და კარიერა 
გავი დაიბადა ლოს-პალასიოს-ი-ვილიაფრანკაში, ანდალუსიაში. მან კარიერა დაიწყო La Liara Balompié-ში, მშობლიურ ქალაქში მდებარე კლუბში, სადაც გაატარა ორი წელი, 2010-დან 2012 წლამდე.  იქიდან გადავიდა რეალ ბეტისის ახალგაზრდულ აკადემიაში, სადაც ორი სეზონის განმავლობაში თამაშობდა. ბეტისის ახალგაზრდულ გუნდში მან 95 გოლი გაიტანა. 

 ბარსელონა 
 ახალგაზრდული კარიერა 
2015 წელს, 11 წლის ასაკში, შეუერთდა საფეხბურთო კლუბ "ბარსელონას". 
2020 წლის სექტემბერში მან ხელი მოაწერა თავის პირველ პროფესიონალურ კონტრაქტს კატალონიურ კლუბთან და პირდაპირ დაწინაურდა 16-წლამდელთა გუნდიდან 19-წლამდელთა გუნდში.  მისი დებიუტი ბარსელონა B-ში 2021 წლის 21 თებერვალს, L'Hospitalet-ის წინააღმდეგ გამართულ გასვლით შეხვედრაში შედგა, რომელშიც გუნდმა 6-0 გაიმარჯვა, ხოლო გავი მოედანზე 77-ე წუთზე ნიკო გონსალესის ნაცვლად შევიდა.  ბარსა B-ში პირველი საშინაო თამაში მან 14 მარტს, ესპანიოლ B-სთან ჩაატარა, რომელშიც გავის გუნდმა 1-0 გაიმარჯვა.
 2021-22 სეზონი 
2020-21 წლების სეზონში "ბარსელონა B"-ში თავის გამოჩენის შემდეგ, გავი უფროს გუნდში დაწინაურდა და მათთან ერთად გაიარა მომზადება წინასასეზონო ამხანაგური მატჩებისთვის.

2021 წლის 29 აგვისტოს მისი პირველი ოფიციალური მატჩი ბარსელონას პირველ გუნდში, ლა ლიგაში, ხეტაფესთან 2-1 მოგებულ მატჩში შედგა, რომელშიც მან 73-ე წუთზე სერხი რობერტო შეცვალა. იმავე წლის 18 დეკემბერს მან ელჩესთან 3-2 მოგებულ საშინაო შეხვედრაში თავისი პირველი გოლი და საგოლე გადაცემა მიითვალა. 

 საერთაშორისო კარიერა 
გავი ესპანეთს 15-წლამდელთა და 16-წლამდელთა დონეზე წარმოადგენდა.

2021 წლის 30 სექტემბერს გავიმ მოულოდნელი ზარი მიიღო ესპანეთის ეროვნულ ნაკრების მწვრთნელის - ლუის ენრიკესგან, რომელმაც იგი ეროვნულ ნაკრებში გამოიძახა. მისი დებიუტი შედგა უეფას ერთა ლიგის ნახევარფინალში, იტალიის წინააღმდეგ, 6 ოქტომბერს და გახდა ყველაზე ახალგაზრდა ფეხბურთელი, რომელმაც წარმოადგინა ესპანეთი უმაღლეს დონეზე.   10 ოქტომბერს, ფინალში ესპანეთი 2-1 დამარცხდა საფრანგეთთან. პირველი სანაკრებო გოლი მან 2022 წლის 5 ივნისს, ერთა ლიგის  სტუმრად გამართულ შეხვედრაში,  ჩეხეთის წინააღმდეგ გაიტანა. 

 თამაშის სტილი 
2021 წელს, ESPN-ის ჟურნალისტმა, გრეჰემ ჰანტერმა შეაქო გავი, როგორც უაღრესად პერსპექტიული ახალგაზრდა ფეხბურთელი და შეადარა იგი ბარსელონას ყოფილ ნახევარმცველებს, ჩავისა და ანდრეს ინიესტას, მისი იმ თვისებების გამო, როგორებიცაა: დრიბლინგი, ინტელექტი, ხედვა, პასი, ბურთის მჭიდრო კონტროლი, ტემპის შეცვლა და სწრაფი შემობრუნების უნარი ვიწრო ადგილებიდან მეტოქის ჩამოსაშორებლად და კონტრშეტევების წამოსაწყებად.

 ტიტულები 
 ესპანეთი 
 უეფას ერთა ლიგის ჩემპიონი: 2022–23

 ბარსელონა 

 ლა ლიგის ჩემპიონი: 2022-23
 ესპანეთის სუპერთასის გამარჯვებული: 2022-23, 2024-25

 ინდივიდუალური 
 Kopa Trophy (2022) – მსოფლიოში საუკეთესო U21 ფეხბურთელის ჯილდო  
 Golden Boy (2022) – ევროპის საუკეთესო U21 მოთამაშე  
 Trofeo Aldo Rovira (2021‑22) – Barça-ს სეზონის საუკეთესო ახალგაზრდა მოთამაშე  

სქოლიო

გარე ლინკები

\

კატეგორია:ესპანელი ფეხბურთელები
კატეგორია:დაბადებული 2004
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები